**Csongrád Város Polgármesterétől M**

Száma: Fjl/214-4/2021.

Témafelelős: Forgó M.

# ELŐTERJESZTÉS

**Csongrád Városi Önkormányzat Képviselő testületének**

**hatáskörében eljáró Polgármester döntéséhez**

*Tárgy:* A Csongrád, Hársfa utca 65. fsz. 4. szám alatti önkormányzati garzonlakás közérdekű lakássá minősítése és bérlőkijelölése

Tisztelt Képviselő testület!

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A Csongrád Városi Önkormányzat Szervezeti és Működési Szabályzatáról szóló 27/2019.(XI.22.) önkormányzati rendelet 3. melléklet 2/1. pontjában foglaltak alapján Csongrád Városi Önkormányzat Városgazdasági, Ügyrendi és ÖsszeférhetetlenségiBizottságaátruházott hatáskörét a polgármester gyakorolja.

Mindezekre figyelemmel, az alábbi döntésre teszek javaslatot.

A korábbi bérlő szerződésének lejárta miatt Csongrád Városi Önkormányzat pályázatot hirdetett a 6640 Csongrád,Hársfa u. 65. fsz. 4. sz. alatti költségelvű garzonlakás bérbeadására. A pályázat beadási határideje 2021. március 16., 12 óra volt, és a felhívásra pályázat nem érkezett.

Az Esély Szociális Alapellátási Központ intézményvezetője azzal a kéréssel fordult önkormányzatunkhoz, hogy a házi segítségnyújtásban dolgozó gondozónő kollégájuk részére, átmeneti időszakra biztosítsunk közérdekű bérlakást lakhatásának megoldása érdekében. Kérelmükben előadták, hogy a lakást Túri Sándorné részére kérik, akinek családi okok miatt 2021. március 31. napjától megoldatlanná vált a lakhatása, nehéz anyagi körülményei miatt pedig saját ingatlan beruházásra nincs lehetősége.

„A lakások és helyiségek bérletéről és elidegenítéséről” szóló 14/2006. (III.29.) Ökt. rendelet 8. § (2) bekezdése a képviselő testületet felhatalmazza arra, hogy az önkormányzat közigazgatási területén dolgozó, jelentős közérdekű tevékenységet ellátó személy részére a pályázat útján bérbe adható lakások közül, pályázati eljárás nélkül adhat bérbe lakásokat.

Tekintettel arra, hogy a tárgyi lakásra – amely jelenleg költségelvű garzonlakásként funkcionál – pályázat nem érkezett, javasolom Csongrád Városi Önkormányzat Városgazdasági, Ügyrendi és Összeférhetetlenségi Bizottságának a 14/2006.(III.29.) ÖKt. számú lakásrendelet 3. § (2) bekezdésében kapott jogkörében eljárva a 6640 Csongrád, Hársfa utca 65. fsz. 4. sz. alatti lakás közérdekű bérlakássá nyilvánítását 1 év határozott időtartamra, és a helyi lakásrendeletben foglalt lakbérfizetési kötelezettség mellett a lakás bérbeadását Túri Sándorné, 6640 Csongrád, Szent György u. 9. sz. alatti lakos részére.

2

**HATÁROZATI JAVASLAT**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A Csongrád Városi Önkormányzat Szervezeti és Működési Szabályzatáról szóló 27/2019.(XI.22.) önkormányzati rendelet 3. melléklet 2/1. pontjában foglaltak alapján Csongrád Városi Önkormányzat Városgazdasági, Ügyrendi és ÖsszeférhetetlenségiBizottságaátruházott hatáskörét a polgármester gyakorolja.

A 6640 Csongrád, Hársfa utca 65. fsz. 4. szám alatti lakást 1 év határozott időtartamra közérdekű bérlakássá nyilvánítom, és 2021. április 1-től 2022. március 31. napjáig a város területén végzett közérdekű tevékenységére tekintettel, és a helyi lakásrendeletben foglalt lakbérfizetési kötelezettség mellett pályázat nélkül bérbe adom Túri Sándorné, 6640 Csongrád, Szent György u. 9. sz. alatti lakos részére.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

Csongrád, 2021. március 17.

 Bedő Tamás

 polgármester